La Policia Nacional de Burjassot-Godella inicia la campanya solidària “Il·lusió Blava” de recollida de joguets
2025-07-24

La comissaria de la Policia Nacional de Burjassot-Godella ha posat en marxa, un any més, una nova edició de la campanya solidària de recollida de joguets, “Il·lusió blava”. Ho fa amb l’objectiu de contribuir al fet que les xiquetes i xiquets de totes dues poblacions en situació de necessitat puguen rebre, almenys, un joguet durant el pròxim Nadal.

Així, la Policia Nacional han tornat a apostar per aquesta acció solidària que estarà en marxa fins al pròxim 30 de novembre. Les persones que vulguen col·laborar, poden portar els joguets en bon estat a la comissaria, situada al carrer Joan Peset, 2 de Burjassot, preferentment en horari 09.00 a 14.00 hores. Telèfon de contacte: 96 390 54 50.